Kommissionens beslutning

af 25. juli 2000

om den vejledende fordeling af støttebeløb mellem medlemsstaterne for et bestemt antal hektarer i forbindelse med omstrukturering og omstilling af vindyrkningsarealer i henhold til Rådets forordning (EF) nr. 1493/1999 for markedsåret 2000/2001

(meddelt under nummer K(2000) 2226)

(2000/503/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999(1) af 17. maj 1999 om den fælles markedsordning for vin, særlig artikel 14, og

ud fra følgende betragtninger:

(1) Reglerne for omstrukturering og omstilling af vindyrkningsarealer er fastsat i forordning (EF) nr. 1493/1999 og Kommissionens forordning (EF) nr. 1227/2000(2) om gennemførelsesbestemmelser til Rådets forordning (EF) nr. 1493/1999 om den fælles markedsordning for vin, særlig afsnittet om produktionskapacitet.

(2) Der bør fastsættes nærmere bestemmelser for finansieringsplanlægningen og tilskuddet til finansieringen af omstrukturerings- og omstillingsordningen i forordning (EF) nr. 1227/2000. Henvisninger til et bestemt regnskabsår skal vedrøre betalinger, der er foretaget af medlemsstaterne mellem den 16. oktober og den efterfølgende 15. oktober.

(3) Kommissionen giver hvert år medlemsstaterne en foreløbig kredittranche baseret på objektive kriterier, under hensyn til særlige forhold og behov og den indsats, der skal gøres i betragtning af ordningens mål, jf. artikel 14, stk. 1, i forordning (EF) nr. 1493/1999.

(4) Ved tildelingen af støttebeløbene til medlemsstaterne tages der behørigt hensyn til den pågældende medlemsstats andel af Fællesskabets vindyrkningsareal, jf. artikel 14, stk. 3, i forordning (EF) nr. 1493/1999.

(5) Med henblik på gennemførelsen af artikel 14, stk. 4, i forordning (EF) nr. 1493/1999 skal et støttebeløb tildeles for et bestemt antal hektarer.

(6) Fællesskabets tilskud til omstrukturerings- og omstillingsomkostningerne er større i områder, der er klassificeret som mål 1-regioner efter Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene(3), jf. artikel 13, stk. 3, i forordning (EF) nr. 1493/1999.

(7) Der må kompenseres for vindyrkernes indkomsttab i den periode, hvor der endnu ikke produceres vin på arealet.

(8) De foreløbige støttebeløb tilpasses på grundlag af de faktiske udgifter og de af medlemsstaterne oplyste reviderede overslag over udgifter, idet der tages hensyn til ordningens mål og de disponible midler, jf. artikel 14, stk. 2, i forordning (EF) nr. 1493/1999 -

VEDTAGET FØLGENDE BESLUTNING:

Artikel 1

Fordelingen af støttebeløb mellem medlemsstaterne for et bestemt antal hektarer i forbindelse med omstrukturering og omstilling af vindyrkningsarealer i henhold til forordning (EF) nr. 1493/1999 for markedsåret 2000/2001 fastsættes som anført i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 25. juli 2000.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 143 af 16.6.2000, s. 1.

(3) EFT L 161 af 26.6.1999, s. 1.

BILAG

Fordeling af støttebeløb mellem medlemsstaterne for et bestemt antal hektarer i forbindelse med omstrukturering og omstilling af vindyrkningsarealer i henhold til forordning (EF) nr. 1493/1999 for markedsåret 2000/2001

>TABELPOSITION>